Държавен вестник, бр. 65, 2011 г., стр. 37

БРОЙ  65	
Д Ъ Р Ж А В Е Н  В Е С Т Н И К 	
СТР.  37  
(6) В случаите на чл. 334 от Кодекса на 
търговското корабоплаване лицето, което има 
намерение да извади или изтегли потънало 
имущество, прилага към заявлението по ал. 1 
и документ, удостоверяващ съгласието на об­
ластния управител по местонахождението на 
потъналото имущество за неговото изваждане 
или изтегляне.
Чл. 9. (1) При одобряване на плана по чл. 8, 
ал. 1 директорът на съответната териториална 
дирекция „Морска администрация“, в чийто 
район е местонахождението на потъналото 
имущество, може да издаде разпореждания, 
които са задължителни за лицето, подало 
заявление за изваждане или изтегляне на 
потъналото имущество. 
(2) Директорът на съответната териториал­
на дирекция „Морска администрация“, в чийто 
район е местонахождението на потъналото 
имущество, не одобрява плана по чл. 8, ал. 1, 
когато с него се застрашава безопасността на 
корабоплаването и опазването на морската 
среда или когато е получено отрицателно 
становище от структурите по чл. 8, ал. 5. 
(3) След започване на изваждането, в случай 
че опасността стане особено сериозна, с пис­
мено уведомление директорът на съответната 
териториална дирекция „Морска администра­
ция“, в чийто район е местонахождението на 
потъналото имущество има право да издава 
задължителни разпореждания при извършване 
на операцията по изваждане или изтегляне 
на потънало имущество от съображения за 
безопасност и опазване на морската среда. 
(4) Директорът на съответната териториал­
на дирекция „Морска администрация“, в чийто 
район е местонахождението на потъналото 
имущество, уведомява Басейнова дирекция 
за управление на водите в Черноморския 
район към Министерството на околната 
среда и водите за издадените задължителни 
разпореждания по ал. 3.
Чл. 10. Когато в плана по чл. 8, ал. 1 се 
предвижда затваряне на фарватера или други 
ограничения на корабоплаването, директо­
рът на съответната териториална дирекция 
„Морска администрация“, в чийто район е 
местонахождението на потъналото имущество, 
изпраща информацията до Хидрографската 
служба на Военноморските сили за публи­
куване в „Известие до корабоплавателите“. 
Чл. 11. (1) Когато имуществото е потънало 
във вътрешните водни пътища на Република 
България, директорът на съответната терито­
риална дирекция „Морска администрация“, 
в чийто район е местонахождението на по­
тъналото имущество, съобщава незабавно на 
Изпълнителна агенция „Проучване и поддър­
жане на река Дунав“, както и на най-близкия 
капитан на пристанище в Румъния.
(2) Когато потъналото имущество във въ­
трешните водни пътища съставлява опасност 
или препятствие за корабоплаването или 
опасност за речната среда, Изпълнителна 
агенция „Морска администрация“ уведомява 
Секретариата на Дунавската комисия.
Допълнителна разпоредба
§ 1. По смисъла на тази наредба:
1. „Изваждане или изтегляне“ е всяка 
форма на предотвратяване, намаляване или 
премахване на опасността, породена от по­
тънало имущество.
2. „Опасност“ е всяко едно от обстоятел­
ствата или заплахите:
а) които застрашават или възпрепятстват 
корабоплаването; 
б) за които има основания да се предположи, 
че ще породят сериозни вредни последствия 
за морската среда или щети за крайбрежната 
ивица или за съответните интереси на една 
или повече държави.
3. „Оператор на кораба“ е собственикът на 
кораба или друга организация или лице, на­
пример управителят, или беърбоут чартьорът, 
което е поело отговорност за опериране на 
кораба от собственика на кораба и при по­
емането на тази отговорност се е съгласило 
да поеме всички задължения и отговорности, 
залегнали в Международния кодекс за упра­
вление на безопасността, както е изменен.
4. „Потънало имущество, съставляващо 
опасност за корабоплаването“ е всяко потъ­
нало имущество, намиращо се в близост до 
фарватера или подходите към акваторията 
на пристанище.
5. „Потънало имущество, представляващо 
препятствие за корабоплаването“ е всяко потъ­
нало имущество, което се намира на фарватера, 
в акваторията на пристанище и подходите към 
него, когато намалява гарантираните дълбо­
чини. Като препятствие за корабоплаването 
се счита и потънало имущество, което не е 
трайно установено на дъното, а може да се 
носи в произволен дрейф.
6. „Собственик“ е лицето или лицата, ре­
гистрирани като собственик на кораба, а при 
липса на регистрация – лицето или лицата, 
чиято собственост е корабът към момента на 
морското произшествие. В случай че корабът 
е собственост на държава и се оперира от 
дружество, което е регистрирано в същата 
държава като оператор на кораба, „собстве­
ник“ е дружеството.
Заключителни разпоредби
§ 2. Наредбата се издава на основание 
чл. 329 от Кодекса на търговското корабо­
плаване.
§ 3. Министърът на транспорта, информа­
ционните технологии и съобщенията издава 
указания по прилагането на наредбата.
Министър: Ив. Московски
9794